“21 студзеня 2019 года следчы Рыбакоў накіраваў на адрас БелаПАН запыт датычна майго супрацоўніцтва з дадзеным СМІ ў якасці пазаштатнага карэспандэнта па Магілёўскай вобласці: ці з'яўляюся я журналістам БелаПАН, на падставе чаго мне выдадзенае рэдакцыйнае пасведчанне, якімі дакументамі пацвярджаюцца нашы працоўныя адносіны. Разам з тым у матэрыялах праверкі знаходзяцца як копіі, так і арыгіналы дакументаў, якія пацвярджаюць мае працоўныя стасункі з гэтым СМІ, прадастаўленыя яшчэ ў 2017 годзе, калі праводзілася чарговая дадатковая праверка па маёй заяве аб здзяйсненні ў дачыненні да мяне злачынства. Такім чынам старшы следчы Рыбакоў ігнаруе існуючыя ў матэрыялах справы дакументы, якія, па сутнасці, даюць яму ўсе неабходныя звесткі.